text: محشي الباذنجان بالكماية
text: #000003
text: رب العالمين خلق شي جوات الارض متل الحجر بس بياكلوه البشر , شو هو ؟
text: #000006
text: و ما ادراكم ما الكماية عشقي و غرامي و اكتر اكلة بحبها في الدني كلها , يعني يمكن زمرة دمي كماية ايجابي , الله اعلم .. بحبها حتى نية بقى كيف اذا كانت بقلب محشي البتنجان و كيف اذا كان المحشي شغل ماما المشهورة بمحاشيها المفلفلة المتبلة الي على اصول اصولها .
text: #000008
text: خبرتكم اني بزمناتي ما كنت حب البتنجان و لا ايا شي بيقرب ناحه , حتى المحاشي المشكلة اذا كان في بينها بتنجان ما عود قرب عليها ,, البتنجان كله كله كله , الا هل المحشي كان و لا يزال و سيبقى من الذ و اطيب المحاشي الي بتحضرها امي الله يخليلي ياها و يديمها بصحتها و عافيتها , امين . بيطلع معها غير شكل , يمكن اطيب محشي في العالم هو محشي ماما . حتى جميع أحفاد ال الصابوني ما بياكلوا محشي بتنجان في بيوتهم و من تحت ديات امهاتهم , و ما صاروا ياكلوه االا عند نانا مها ..
text: #000009
text: هل النوع مو كتير مشهور , بس الي بيجربه ما بيعود ينساه ابدا .. الكماية رح تعطي نكهة بتاخد العقل للمحشي كله .. و في حال كانت الكماية خلصانة عندك او ما مونتي فيكي تحضري نفس الوصفة بس بالحمص , يعني تنقعي كاسة و نص او كاستين حمص و بتسلقيهم تلات ارباع سلقة و بعدها بتحضري الحشوة فيهم , طيبين , بس مو متل الكماية .
text: #000010
text: بعد ما تقراي الوصفة رح تكتشفي انو وقت الطبخ قليل مقارنة بالمحاشي الي فيها حمض , هون رح يستوي المحشي بسرعة متل محشي الكوسا بلبن , انتبهي احسن ما يفتحوا الحبات و يروح تعبك على الفاضي .
text: #000011
text: أرز،باذنجان،فقع،كماية،لحم غنم،محشي،وصفات صيفية
text: #000013
text: وصفات تانية ممكن تعجبك
text: #000014
text: بصراحة هالاكلة جديدة عليي انا كتير بحب الكمة بس بساويه مفركة لحاله مع اللحمة او مع الرز يعني مثل الرز بفول بس مع الباتنجان هي اول مرة بسمع بالوصفة
  عندي استفسار بالنسبة للمحشي ما بتضيفوله حمض بالمرق؟؟
  يعني نحنا المحشي الشامي اولا بالتتبيلة بنحط كمون مع البهارات وبنحط حمض للمرق اما تمر هندي او حصرم او ليمون يعني اي حمض على ذوقك ولما بتنضج الطبخة بنضيف بالآخر ثوم مدقوق ونعنع يابس مدة دقيقتين وبنطفي النار وبيطلع محشي غير شكل.
  يا ترى بحلب غير شكل المحاشي؟؟
  وعلى كل تسلم ايديكي دائما بتأتحفينا بشي جديد
text: #000018
text: هل النوع الوحيد الي بينطبخ من دون حمض و لا توم و لا نعناع و لا ايا شي بس ملح و بهار , قريب على طريقة الكوسا بلبن . بقية الانواع بتنطبخ متل ما قلتي , يمكن هل النوع منطبخه هيك لحتى تظهر طعمة الكماية
text: #000022
text: بس نخبص الرز معي شوي وربي يسرر
text: #000024